Табита Кинг
Табита Кинг () е американска фотографка и писателка, съпруга на Стивън Кинг.

Биография и творчество

Ранни години 
Табита Кинг е родена на 24 март 1949 г. в Олд Таун, щата Мейн. Рожденото ѝ име е Табита Джейн-Франсис Спрюс (Tabitha Jane-Frances Spruce). Тя е едно от осемте деца в семейство Спрус.

Завършва началното си образование в родния си град, после гимназия в град Бангор и през 1971 г. получава бакалавърска степен по история от Университета на Мейн.

Семейство 
Табита среща своя съпруг, Стивън Кинг, докато още учи и работи в библиотеката Фоглър. Двамата сключват брак на 2 януари 1971 г. и имат три деца: Наоми Рейчъл, Джоузеф Хилсторм и Оуен Филип. Последните двама също стават писатели.

Писателска дейност 
Табита Кинг е публикувала седем романа и един пътепис. Романите Small World, One on One и Survivor получават добри отзиви от литературната критика и читателите. Книгата Candles Burning, преведена на български като „Лица във водата“ и издадена от ИК „Бард“ (ISBN 978-954-585-824-6), е плод на съвместна дейност с Майкъл Макдауъл.

Името „Табита“ (или „Табити“) е име на главната скитска богиня, съответстваща на гръцката богиня Хестия. Табита е богиня на огъня, домашното огнище, на рода и семейството. За разлика от Елада и Рим (богинята Веста), тук Табита е върховно божество и съответства на индоарийския Агни и иранския Атар.

Библиография 
 1981 Small World
 1983 Caretakers *
 1985 The Trap, публикуван също като Wolves at the Door *
 1988 Pearl *
 1993 One on One *
 1994 The Book of Reuben *
 1994 Playing Like a Girl; Cindy Blodgett and the Lawrence Bulldogs Season of 93 – 94 – статия в The Boston Globe (всекидневникът с най-голям тираж в Бостън и Нова Англия)
 1997 Survivor
 ? The Sky in the Water (непубликувана)
 2006 Candles Burning – „Лица във водата“, в съавторство с Майкъл Макдауъл. ISBN 978-954-585-824-6

Забележка: В романите, отбелязани с *, действието се развива в измисления от Табита Кинг град Нодс Ридж.

Други приноси и компилации 
 Murderess Ink: The Better Half of the Mystery, Dilys Winn, ed., Bell, 1979
 Shadows, Volume 4, C. L. Grant, ed., Doubleday, 1981
 Midlife Confidential, ed. David Marsh et al, photographs by Tabitha King, Viking Penguin, 1994

Допълнителна информация 
 Табита Кинг се занимава с фотография и много нейни авторски снимки са използвани за обложки на корици на книги на съпруга ѝ, Стивън Кинг.
 Табита Кинг се занимава с каяк.
 Увлича се от изобразително изкуство в стил сюрреализъм.

Външни препратки 
 Stephen & Tabitha King Foundation
 Библиография – от британския сайт fantasticfiction.co.uk

Американски писателки
Американски романисти
Стивън Кинг
Американски общественици
Хора от Мейн